CELEX: C2004/284/57
Language: el
Date: 2004-11-20 00:00:00
Title: Υπόθεση Τ-392/04: Προσφυγή του Salvatore Gagliardi κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 24 Σεπτεμβρίου 2004

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/29
            
         Προσφυγή του Salvatore Gagliardi κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 24 Σεπτεμβρίου 2004
   (Υπόθεση Τ-392/04)
   (2004/C 284/57)
   Γλώσσα στην οποία έχει συνταχθεί η προσφυγή: η ιταλική
   Ο Salvatore Gagliardi, κύριος της ομώνυμης επιχειρήσεως, εκπροσωπούμενος από ους Alex Schmitt, Paolo Biavati και Sandro Corona, δικηγόρους, άσκησε στις 24 Σεπτεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς.
   Ο έτερος διάδικος στη διαδικασία ενώπιον του τμήματος προσφυγών ήταν η εταιρεία Norma Lebensmittelfilisibetrieb GmbH & Co. KG.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση inter partes του τετάρτου τμήματος ανακοπών του ΓΕΕΑ της 15ης Ιουνίου 2004 (διαδικασία R 0154/2002-4)· και
            
         
               —
            
            
               δυνάμει του άρθρου 87 του Κανονισμού Διαδικασίας, να καταδικάσει τον ηττηθέντα διάδικο (το ΓΕΕΑ στο μέτρο που ευθύνεται, π.χ., λόγω υπερβάσεως των ορίων της προσφυγής που ασκήθηκε ενώπιόν του) στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτών την καταχώριση του κοινοτικού σήματος:
            
            
               Ο προσφεύγων.
            
         
               Σήμα προς καταχώριση:
            
            
               Το εικονιστικό σήμα «MANU» — Αίτηση καταχωρίσεως αριθ. 1.021.690, για διάφορα προϊόντα των κλάσεων 18, 24 και 25.
            
         
               Δικαιούχος του κατά τη διαδικασία ανακοπής σήματος ή διακριτικού γνωρίσματος:
            
            
               Η εταιρεία Norma Lebensmittelfilisibetrieb GmbH & Co. KG.
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Γερμανικό λεκτικό σήμα «MANOU», για προϊόντα της κλάσεως 25 (Ενδύματα, υποδήματα, είδη πιλοποιίας).
            
         
               Απόφαση του τμήματος ανακοπών:
            
            
               Απόρριψη της ανακοπής.
            
         
               Απόφαση του τμήματος προσφυγών:
            
            
               Εξαφάνιση της αποφάσεως του τμήματος ανακοπών και απόρριψη της αιτήσεως καταχωρίσεως.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 8, παράγραφος 1, στοιχείο β), του κανονισμού (ΕΚ) αριθ. 40/94 για το κοινοτικό σήμα. Ο προσφεύγων υποστηρίζει επίσης ότι η προσβαλλόμενη απόφαση πάσχει λόγω υπερβάσεως των αιτημάτων της ασκηθείσας ενώπιον του τμήματος προσφυγών προσφυγής, καθόσον απέρριψε την αίτηση καταχωρίσεως του σήματος και για τις κλάσεις 18 και 24, οι οποίες αναμφισβήτητα ουδέποτε υπήρξαν το αντικείμενο της ανακοπής, καθώς και για άλλα προϊόντα της κλάσεως 25 πλην των ειδών ενδύσεως, παρά το ότι μόνο τα τελευταία αυτά προϊόντα αφορούσε η ανακοπή.